דה ויקנד

ביוגרפיה

אייבל מקונן טספיה נולד בטורונטו שבקנדה כבן יחיד להורים אתיופים-נוצרים. הוריו היגרו מאתיופיה בשנות ה-80. 
אביו עזב אותו כשהיה תינוק ואמו עבדה במספר עבודות כולל סיעוד, קייטרינג. בילדותו האזין למגוון רחב של ז'אנרים, כולל מוזיקת נשמה, היפ הופ, פאנק, אינדי רוק ופוסט-פאנק והושפע בעיקר ממייקל ג'קסון. מכיוון שאביו נטש אותם, ואמו כל הזמן עבדה, סבתו מצד אמו הייתה זו שטיפלה וגידלה אותו בילדותו. כתוצאה מכך, הוא מדבר אמהרית שוטפת. סבתו נהגה לקחת אותו להתפלל בכנסייה האתיופית האורתודוקסית.
טספיה אמר כי הוא אימץ את שם הבמה "The Weeknd" (בתרגום חופשי: "סוף השבוע") לאחר שנשר מהתיכון בגיל 17 (יצא לחופשת סוף שבוע ומעולם לא חזר); "עזבתי את הבית ושכנעתי את חבר שלי לעשות את אותו הדבר. בסוף שבוע אחד, גררנו מזרנים מהבתים של ההורים שלנו ותקענו אותם בתוך וואן של חברים. מעולם לא חזרנו הביתה". האיות שונה (e חסרה) על מנת למנוע בעיות סימן מסחרי עם להקה קנדית שכבר משתמשת בשם The Weekend.
לאחר שעזב את הבית שכר דירה ברחוב ספנסר 65 פארדייל, טורונטו הזמר חשף כי הבית בו הוא וחבריו נהגו לערוך מסיבות גדולות שכרכו המון אלכוהול וסמים כגון מריחואנה וקוקאין, היווה השראה למיקסטייפ הראשון שהעלה ליוטיוב "house of balloons".
טספיה ציין שהתחיל לעשן מריחואנה בגיל 11, ולאחר מכן המשיך לסמים קשים יותר כגון קוקאין, אקסטזי, אוקסיקודון ועוד.
הוא למד בבית ספר בתוכנית שבמהלכה נדרשו התלמידים לדבר צרפתית לאורך כל יום הלימודים ולכן הוא דובר צרפתית עד היום.

קריירה

סגנון מוזיקלי: בתחילת דרכו היה מאופיין דה ויקנד בסגנון מוזיקלי מסוג R&B ושיריו היו בעלי מנגינה אפלה ולעיתים קרובות עסקו בסמים, סקס, אלכוהול וסגנון חייו יוצא הדופן. אמנם במשך השנים התפתח סגנונו המוזיקלי לפופ ונכנס יותר למיינסטרים.

Trilogy: 2012

בשנת 2011, החל לעלות שירים ליוטיוב בצורה אנונימית תחת השם "The Weeknd" ותחת חברת ההקלטות "XO" אייבל הוציא לאור שלושה מיקסטייפים: House of Balloons, Thursday, Echoes of Silence. לאט החל לצבור לעצמו דה ויקנד בסיס מעריצים גדול בעיקר בטורונטו. בנובמבר 2012, שוחרר אלבום קומפילציה של שלושת המיקסטייפים תחת השם Trilogy. האלבום זכה לביקורות חיוביות מהמבקרים.

Kiss land :2013-2014

ב-10 בספטמבר 2013 הוציא דה וויקנד את אלבום הסטודיו הראשון שלו, Kiss Land. האלבום הושפע מתרבות המזרח הרחוק וזכה לביקורות חיוביות ממבקרים.

Beauty Behind the Madness :2015

בשנת 2015 הוא זכה לפריצה הגדולה ונכנס למיינסטרים העולמי, תחילה כאשר הזמרת אריאנה גרנדה הוציאה את השיר "Love Me Harder" כסינגל בו הוא משתתף. השיר הגיע למקום ה-7 במצעד הפזמונים האמריקאי בילבורד הוט 100 והפך לשיר הראשון שלו שדורג בעשירייה הפותחת במצעד. שירו "Earned it" יצא כסינגל מאוחר יותר כחלק מפסקול הסרט "חמישים גוונים של אפור". השיר הפך במהרה ללהיט והגיע ולמקום ה-3 בבילבורד הוט 100. במאי, הוציא את הסינגל "The Hills" שבאופן הדרגתי הפך ללהיט והגיע למקום הראשון במצעד האמריקאי ושלישי במצעד הבריטי, וביוני יצא הסינגל "Can't Feel My Face" שנעשה ללהיט מידי ולאחד מהליהיטים הבולטים של אותה השנה, כאשר הביקורות על השיר היו מהללות וחלק אף השוו את השיר ללהיטים של מייקל ג'קסון, הוא הגיע למקום הראשון באוסטרליה, קנדה, דנמרק, אירלנד, ישראל, ניו זילנד, דרום אפריקה, קרואטיה וכן בארצות הברית. ב-28 אוגוסט, הוא הוציא את אלבומו השלישי Beauty Behind the Madness שהגיע למקום הראשון במצעד האלבומים האוסטרלי, הקנדי, הנורווגי, השוודי, הבריטי והאמריקאי. לאחר צאת האלבום, בנובמבר 2015, יצא הסינגל "In the Night", איתו הוא הופיע בתצוגת האופנה של ויקטוריה'ס סיקרט. השיר הגיע למקום ה-12 בארצות הברית ובקנדה.
ביוני 2016, הוא הופיע כמופע חימום קבוע באירופה יחד עם הראפר ביג שון בסיבוב ההופעות העולמי של ריהאנה, Anti World Tour.

2016: Starboy

ב-2016, התארח דה ויקנד בשיר "FML" של קניה וסט מתוך אלבומו The Life of Pablo ובשיר "6 Inch" של ביונסה מתוך אלבומה
Lemonade.
ב-21 בספטמבר 2016, חשף דה ויקנד שהוא עובד על אלבום חדש שייקרא "Starboy" וצפוי לצאת ב-25 בנובמבר 2016. ב-22 בספטמבר 2016, יצא הסינגל הראשון מתוך האלבום שנושא את שם האלבום בהשתתפות דאפט פאנק. השיר הגיע למקום הראשון במצעד הבילבורד הוט 100. 
ב-29 בספטמבר, יצא הסינגל השני מתוך האלבום, "False Alarm".
האלבום קיבל ביקורות מאוד טובות, וסגנונו המוזיקלי נטה יותר לפופ מיינסטרים.

2018: my dear melancholy

ב -27 במרץ 2018, טספייה החל פרסום עבור שחרור רשמי של אלבום חדש בפוסט אינסטגרם.   ב-29 במרץ 2018 הופיע בלונדון, אנגליה וקידם אלבום חדש בשם "my dear melancholy" ובאותו היום הוכרז על הפרויקט באופן רשמי. ב-30 במרץ 2018, האלבום הקצר "my dear melancholy", יצא לאור.

חיים אישיים

טספייה החל לצאת עם דוגמנית העל של ויקטוריה סיקרט בלה חדיד בתחילת 2015. בני הזוג נראו לראשונה במאי בפסטיבל קואצ'לה.  חדיד כיכבה מאוחר יותר בסרטון המוזיקלי של הסינגל "In the night" בדצמבר. הזוג נראה לראשונה כזוג על השטיח האדום בטקס פרסי הגראמי 2016. ב -11 בנובמבר 2016 נמסר כי בני הזוג נפרדו עקב על לוחות הזמנים הסותרים שלהם שלא יפשרו לקיים את היחסים.   בינואר 2017 דווח כי הזמר החל לצאת עם סלינה גומז  והם עברו לגור יחד באופן זמני בספטמבר 2017 בגריניץ 'וילג', ניו יורק.  הם נפרדו באוקטובר 2017. במרץ 2018 יצא לאור האלבום הקצר "my dear melancholy" ובו מתאר טספייה את שברון ליבו עקב מערכת יחסים שנכשלה ואצבע מאשימה מופנית כלפי הצד השני, עלו השערות רבות שמדובר בגומז. במאי 2018 החלו טספייה ובלה חדיד לצאת שוב, הם מתגוררים יחד בניו יורק.

XO

XO הוא שם חברת ההקלטות והסחורה הממותגת של דה ויקנד. XO 'Til We OverDose לרב משויך כסלוגן שלו. X הוא אקסטזי ו-O הוא אוקסיקודון.